Diari Oficial de la Generalitat Valenciana


Sumari del DOGV 6283, del 07-06-2010 (2010/6385)

RESOLUCIÓ d'1 de juny de 2010, de la Direcció General d'Administració Autonòmica, per la qual es corregeixen determinats errors advertits en l'annex de llocs de treball del Concurs General de Trasllats número 58/2010-L, per a la provisió de llocs de treball de naturalesa laboral, grup D, amb mobilitat horitzontal.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6283

Data del DOGV
:   07-06-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/6385


Data del document
:   01-06-2010

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ d'1 de juny de 2010, de la Direcció General d'Administració Autonòmica, per la qual es corregeixen determinats errors advertits en l'annex de llocs de treball del Concurs General de Trasllats número 58/2010-L, per a la provisió de llocs de treball de naturalesa laboral, grup D, amb mobilitat horitzontal. [2010/6385]  
Mitjançant Resolució de 29 d'abril de 2010, de la Direcció General d'Administració Autonòmica, publicada en el DOCV núm. 6259, de 4 de maig de 2010, en que es convocava Concurs General de Trasllats número 58/2010-L, per a la provisió de llocs de treball de naturalesa laboral, grup D, amb mobilitat horitzontal.  
Vist que en l'annex II de l'esmentada Resolució s'incloïa el lloc de treball número 19302, encarregat d'instal·lacions (l'Alcúdia), de la Conselleria de Governació, així com el lloc de treball número 14640, auxiliar d'explotació portuària, de la Conselleria d'Infraestructures i Transport, els quals es troben exercits per personal amb contracte de relleu per a la substitució de treballadors que han accedit a la jubilació anticipada, a l'empara del vigent II Conveni Col·lectiu per al personal laboral de la Generalitat Valenciana, i del Reial Decret 1194/1985, de 17 de juliol.  
Vist que respecte dels llocs de treball números 20142, 4955 i 14047, tots ells de la categoria laboral auxiliar de clínica, de la Conselleria de Benestar Social, està pendent resolució judicial ferma en la jurisdicció social.  
Vists els procediments iniciats per a l'amortització o modificació de la classificació dels llocs de treball números 3062 i 19235, conductor/a representació, i els llocs de treball números 22075 i 25495, conductor/a alts càrrecs, com a conseqüència del procés iniciat per a la reorganització de determinats serveis com a conseqüència de la publicació del Decret 131/2009, de 4 de setembre, del Consell, de modificació del Decret 92/2007, de 6 de juliol, pel qual s'estableix l'estructura orgànica bàsica de la Presidència i de les conselleries de la Generalitat.   
Per tant, d'acord amb el que disposa l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i fent ús de les competències que s'atribueixen a aquesta Direcció General d'Administració Autonòmica, per l'article 14 del Decret 206/2009, de 13 de novembre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:  
Únic   
Modificar l'annex II de la Resolució de 29 d'abril de 2010, de la Direcció General d'Administració Autonòmica, publicada en el DOCV número 6259, de data 4 de maig de 2010, en què es convocava Concurs General de Trasllats número 58/2010-L, per a la provisió de llocs de treball de naturalesa laboral, grup D, amb mobilitat horitzontal i detraure'n els llocs de treball número 19492, encarregat d'instal·lacions (l'Alcúdia), de la Conselleria de Governació, el lloc número 14694, auxiliar explotació portuària, de la Conselleria d'Infraestructures i Transport, els llocs de treball amb els números 20312, 4955 i 14088, auxiliar de clínica de la Conselleria de Benestar Social, així com els llocs de treball 3062 i 19337, conductor/a representació, i els llocs de treball números 22452 i 25229, conductor/a d'alts càrrecs, adscrits a Presidència de la Generalitat.  
Contra la present Resolució, que esgota la via administrativa, podrà interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos, comptadors des de l'endemà de la publicació de la present Resolució, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, les persones interessades podran interposar recurs de reposició, amb caràcter potestatiu, davant de l'òrgan que l'ha dictada, en el termini d'un mes, comptador des de l'endemà de la seua publicació.   
València, 1 de juny de 2010.- La directora general d'Administració Autonòmica: Carmela Cots Soler.